Nägin eile hommikupoole ööd ema poole jalutades kentsakat looma. Kujuta enesele ette: tänav, ühel pool on hooned ja autod ja tavapärased asjad, teisel pool tõuseb tee-äärne peenar suhteliselt suure nurga all üles. Selle eendi ääre peal on aed ja aia taga on ümberlaadimisjaam. Ümberlaadimisjaam on põhimõtteliselt koht, kus vaguneid saab üksteise küljest lahti võtta ja nendest taas uusi ronge teha. Selleks  on seal piisavalt ruumi ja rööpaid. Vagun sõidab kohati hirmsa kolakaga rongile otsa ja kinnitub sinna, ilmselt analoogse mehhanismiga, koolikoti pandlale.